Baykatt

Baykatt (Catopuma badia) er et kattedyr. Den er stedegen for Borneo i Sørøst-Asia. Svært lite er kjent om arten, som første gang ble fotografert i vill tilstand i 1998. Og bare noen få mennesker har noen gang sett dette kattedyret i sitt naturlige habitat. Arten har 19 kromosompar.Stephen J. O'Brien, Joan C. Menninger, William G. Nash. 2006-04-14. Atlas of Mammalian Chromosomes. John Wiley & Sons, 14. apr. 2006 - 544 sider. Besøkt 2015-12-21

 Beskrivelse 
I motsetning til andre asiatiske jungelkatter, som gjerne har et prikkmønster, så er baykatten ensfarget rødbrun/nøttebrun eller gråbrun, med lys bukside og på undersiden av halen. Den har også et karakteristisk lite, rundt hode med svært små og runde ører til katt å være. Baksiden av ørene er mørke. Arten veier typisk 3–4 kg og kroppslengden utgjør gjerne 53–67 cm. I tillegg kommer halen med cirka 32–40 cm. Arten minner om jaguarundi (Puma yagouaroundi).

 Referanser 

 Eksterne lenker 


Kategori:Mindre kattedyr
Kategori:Borneo
Kategori:Sterkt truede arter på IUCNs rødliste
Kategori:Pattedyr formelt beskrevet i 1874
Kategori:Dyr formelt beskrevet av John Edward Gray